

**NORAKSTS**

**Saulkrastu novada dome**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. 90000068680, Raiņa iela 8, Saulkrasti, Saulkrastu novads, LV-2160

tālrunis 67951250, e-pasts: [pasts@saulkrasti.lv](mailto:pasts@saulkrasti.lv)

**DOMES SĒDES LĒMUMS**

**Saulkrastos**

|  |  |
| --- | --- |
| 22.02.2023. | Nr.953  (Prot.Nr.3/2023§37) |

**Par Saulkrastu novada attīstības programmas 2021-2027. gadam aktualizētā investīciju plāna apstiprināšanu**

Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 73. punktu paredz rīcības un investīciju plānu aktualizēt ne retāk kā reizi gadā, ievērojot pašvaldības budžetu kārtējam gadam.

Investīciju plāns atspoguļo visas plānotās investīcijas pašvaldības attīstības veicināšanai vismaz trīs gadiem – gan pašvaldības investīcijas, gan investīcijas, ko plānots piesaistīt ES, ārvalstu un nacionālā atbalsta ietvaros. Tajā iekļauti visi pašvaldības attīstības projekti vai projektu idejas, kas realizējamas, lai sasniegtu stratēģiskajā daļā izvirzītās vidēja termiņa prioritātes. Saskaņā ar Teritorijas attīstības plānošanas likuma 22 pantu, investīciju plānā iekļauj attīstības projektus, kuru ieviešanas izmaksas ir 55 000 *euro* vai vairāk.

Ņemot vērā iepriekš minēto,14.10.2014. MK noteikumu Nr. 628 “Noteikumi par pašvaldības teritorijas attīstības plānošanas dokumentiem”73.punktu,

**Saulkrastu novada dome, atklāti balsojot „PAR”- 14** (N.Līcis, A.Dulpiņš, E.Grāvītis, G.Liepiņš, I.Petrova, J.Grabčiks, L.Ozoliņa-Karnīte, M.Iekļavs, M.Kišuro, N.Broks, O.Vanaga, R.Kalniņš, R.Jēkabsons, A.Aparjode), „**PRET” -nav**, „**ATTURAS” – nav**,

**NOLEMJ:**

1. Apstiprināt aktualizēto Saulkrastu novada attīstības programmas 2021.-2027. gadam investīciju plānu (pielikumā).
2. Uzdot attīstības nodaļai ievietot aktualizēto Saulkrastu novada attīstības programmas 2021.-2027. gadam investīciju plānu Teritorijas attīstības plānošanas informācijas sistēmā (TAPIS).
3. Komunikācijas un tūrisma nodaļai aktualizēto Saulkrastu novada attīstības programmas 2021.-2027. gadam investīciju plānu ievietot pašvaldības tīmekļvietnē [www.saulkrasti.lv](http://www.saulkrasti.lv).
4. Atbildīgais par lēmuma izpildi Saulkrastu novada pašvaldības izpilddirektors.

|  |  |  |
| --- | --- | --- |
| Domes priekšsēdētājs | *paraksts* | N.Līcis |
|  |  |  |
| NORAKSTS PAREIZS |  |  |
| Administratīvās nodaļas  Vecākā lietvede |  | A.Krastiņa |
| Saulkrastos, 28.02.2023. |  |  |

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU**

**UN SATUR LAIKA ZĪMOGU**